Humberto Carrero encapçalarà el projecte col•lectiu d'En Comú Podem Castellar\nEl cap de llista, quart per la dreta, amb membres de la candidatura / CEDIDA\nA partir de dissabte l’agrupació obrirà una tercera fase de sessions de treball per enllestir el programa electoral\nCatalunya en Comú i Podem fa dos mesos que van certificar l'acord per presentar-se de manera conjunta a les eleccions municipals del maig de 2019 sota el nom d'En Comú Podem Castellar, tal com va decidir una assemblea conjunta entre militants i simpatitzants de totes dues formacions.\nAquest dissabte els comuns han fet pública la seva candidatura per a les eleccions municipals, la qual estarà encapçalada per Humberto Carrero, membre del cercle de Podem al municipi. "Visc de manera natural ser el cap de llista, he sortit jo com podia haver sortit qualsevol altre", ha manifestat Carrero en una entrevista a Ràdio Castellar.\nDes de l'agrupació s'ha explicat que En Comú Podem Castellar està lluitant i treballant des de fa 3 anys "perquè a partir de maig puguem traslladar dins de les institucions municipals les reivindicacions que compartim la gent treballadora dia a dia al carrer, on sempre seguirem i d'on mai sortirem". Carrero ha afegit que l'expectativa del col·lectiu és governar: "Estem elaborant el programa i a partir del dia 23, que ens tornem a reunir en una tercera fase, el perfilarem perquè hem vist que falten coses. A Castellar hi ha problemes que cal resoldre com l'arribada del tren, la sanitat o la connexió a través de transport públic amb Terrassa".\nEn Comú Podem Castellar vehicularà el seu programa a partir de quatre eixos: el combat a la desigualtat, el municipi habitable (habitatge, medi ambient i mobilitat sostenible), el municipi en xarxa (cultura de base i cooperació) i la democràcia (participació).\nPer Carles Garcia, que també encapçalarà ells llocs de sortida de la llista conjunta dels comuns, ha manifestat: "Per fi s'ha aconseguit a Castellar del Vallès una candidatura on les esquerres alternatives de municipi van unides per guanyar l'Ajuntament". Garcia també ha incidit en què l'objectiu és guanyar l'alcaldia "per governar per a la gent comuna, per a la gent treballadora, la qual quan es troba i s'uneix fa possible transformar la resignació i la por en victòries".


La Cerdanya, 10 de març 2017: BOLVIR INAUGURARÀ EL NOU AJUNTAMENT AL MAIG – Pirineus TV\nL'ajuntament de Bolvir està a punt de finalitzar les obres del nou edifici consistorial, situat a Cal Fanxico, una finca emblemàtica del municipi que data del 1845. Els treballs, que van començar l'estiu passat, han consistit en rehabilitar tot l'interior de l'edifici i restaurar la façana. Per facilitar l'accés als veïns, també s'ha instal·lat un ascensor exterior. L'equip de govern ja ha fixat la data d'inauguració de les noves dependències: el 15 de maig, és a dir, per la festa major de la localitat.\nEn una segona fase es rehabilitaran els porxos, on s'hi han projectat nous equipaments, com ara el local social, l'arxiu municipal i la biblioteca. D'aquesta manera tots els equipaments es situaran en una mateixa zona, ja que molt a prop hi ha el poliesportiu i l'escola. A més, el consistori negocia la compra del terreny de davant la finca, d'uns 2.000m2, on hi vol situar la plaça principal de Bolvir.\nLes obres de rehabilitació de Cal Fanxico compten amb un pressupost d'uns 550.000 euros i uns 700.000 es destinaran a rehabilitació dels porxos, en una segona fase. La reforma integral de la finca comptarà amb una subvenció dels fons europeus FEDER, que es podria situar al voltant dels 140.000 euros.


No ha canviat de postura - Notícies Confidencial - e-notíciesNo ha canviat de postura -\nConfidencial · 18 de Febrer de 2020. 00:05h.\nLa posició de Puigdemont sobre les negociacions entre l'administració espanyola i l'independentisme català sobre les reivindicacions independentistes, es manté dins de l'esquema habitual de l'expresident pel que fa a aquestes situacions: quant pitjor, millor. És a dir, que continua pensant que cal rebentar aquesta negociació, segons fonts independentistes.\nEl que sí ha ocorregut és que, a hores d’ara, el president Torra, encarregat per Puigdemont d'impedir el diàleg amb el PSOE, no l'ha fet, perquè no s'ha atrevit, davant del risc d'haver d'assumir un cost de desgast d'imatge molt considerable, atès que molt pocs ciutadans catalans entendrien que es malgastés aquesta aparent oportunitat de diàleg.\nEn aquest sentit, segons les mateixes fonts, des de Waterloo continuen arribant instruccions dirigides a provocar la ruptura de la negociació, i aquest és l'origen d'algunes exigències que està plantejant últimament Torra, com a la participació a les converses d'un mediador i dels dirigents independentistes empresonats, i fins i tot del mateix Puigdemont. Es busca la ruptura.\nIndependentisme, Puigdemont, PSOE, Quim Torra


per ACN Barcelona. 02 de gener de 2018 09:15\nEls autònoms també són creadors d'ocupació\nLa tarifa plana de 50 euros per als nous autònoms es prorroga per un any, una mesura que ha entrat aquest 1 de gener del 2018. La iniciativa afecta tant a les persones que esdevenen treballadores per compte propi per primera vegada com les que no ho han estat els últims dos anys, tres en el cas de les que ja s'havien acollit a aquests descomptes i ara ho volen tornar a fer. Fins ara, calia un mínim de cinc anys.\nEl govern espanyol calcula que la mesura beneficiarà 140.500 treballadors autònoms, fet que suposarà un estalvi en la cotització d'aquest col·lectiu de 202,4 milions d'euros.\nAltres novetats en relació als autònoms és la modificació dels recàrrecs per retard en els pagaments de les cotitzacions a la Seguretat Social, que passen del 20% al 10% si se satisfant el primer mes natural següent.\nPel que fa a altes i baixes, els autònoms podran fer-ho tres cops el mateix any. A més, pagaran des del dia efectiu en què es donin d'alta o de baixa en aquest règim, i no des del primer dia del mes en què s'inicia l'activitat, com passava fins ara. També des d'ara els treballadors autònoms podran canviar fins a quatre vegades dins del mateix any la base de cotització, de tal manera que puguin adequar la cotització a les modificacions dels ingressos de l'activitat autònoma durant cada exercici.


Testimonis | LECXIT\nQuè diuen els protagonistes del programa?\nÉs una experiència que mai oblidaré, sobretot perquè m’encanta participar amb infants. És una activitat completa i sobretot moments de riures inolvidables.\nMariama, voluntària a Banyoles\nEls contes, la llengua, la comunicació, la creativitat, la imaginació, l’experiència ens pot enriquir a tots plegats. Tinc cert temps per realitzar treball de voluntariat en l’àmbit cultural i humà.\nMontserrat, voluntària a Barcelona\nEnguany m’he prejubilat i fins ara sempre he fet activitats per a mi, per a formar-me, per aprendre més, per gaudir i ara m’agradaria dedicar alguna activitat a la societat, ajudar en el que pugui. Aquest programa m’interessa i puc aportar la meva àmplia experiència en el món educatiu.\nLola, voluntària a Barcelona\nSempre he volgut fer algun tipus de voluntariat per tal de poder ajudar a d’altres persones i perquè considero que aquest tipus d’activitats són importants i interessants. En algun altre cas ja he realitzat activitats de voluntariat però mai han estat relacionades amb la carrera que estic estudiant i amb el que m’agradaria fer en un futur. Per aquest motiu he trobat aquest projecte molt interessant. A part, crec que aquesta tasca hem pot ajudar com a dutura docent. Per últim, considero que ajudar als altres de manera “desinteressada” sempre enriqueix com a persona.\nAina, voluntària a Sabadell\nM'entusiasma treballar amb els nens, des de fa 3 anys formo part de la Junta de l'AMPA de l'Escola i per això sé els valors que t'aporta un voluntariat. A més, ajudar a millorar a un nen, motivar-lo amb la lectura i veure els seus progressos serà una experiència molt enriquidora.\nElisabeth, voluntària al Prat de Llobregat\nEm motiva el simple fet de ser útil a la societat.\nLena, voluntària a Girona\nJa fa temps que penso que un dels factors clau en el fracàs o l'èxit escolar d'un infant és saber llegir i escriure (però sobretot saber llegir, i això vol dir entendre el que es llegeix amb tota la profunditat, saber interpretar el que un altre et transmet mitjançant la paraula escrita sigui en un paper o en una pantalla).\nAndratx, voluntari a Lleida\nIntentar fer estimar la lectura, sigui quina sigui, al major nombre de nens.\nAdelina, voluntària a Tarragona\n¿T'agrada el nostre projecte?\nQuè és LECXIT?\nDes del programa LECXIT-Lectura per a l'èxit educatiu s'han generat una sèrie de materials adreçats al voluntariat, famílies i pofessorat amb l'objectiu de facilitar la tasca de promocionar la lectura i permetre treballar la comprensió lectora dels infants.\nRecomanacions de lectura\nSelecció bibliogràfica adreçada als nens i nenes\nEl zoom dels animals\nLACOMBE, Gonzague. El zoom dels animals. Laure du Fay [il.]. Barcelona: Baula, 2019.\nCom implicar les famílies en la lectura?\nCom fer lectors amb majúscules?\nTuits de @lecxit\nUs convidem a la Jornada LECXIT el 30 de novembre!\nAmb l'inici del nou curs escolar tornen les sessions del programa LECXIT!\nSou una entitat que vol apostar per projectes de gran impacte? Sumeu-vos al LECXIT!\nVols rebre més informació sobre el nostre projecte?\nEnviat per useradmin el Dm, 2012-02-14 13:36\nLECXIT és un projecte promogut per\nLECXIT ha rebut el reconeixement\nCreiem que el coneixement s’ha de compartir. Per això fem servir una llicència Creative Commons, llevat que en algun material indiquem el contrari. Us animem a copiar, redistribuir, remesclar o transformar els continguts propis d’aquest web, i només us demanem que difongueu les vostres creacions amb la mateixa llicència oberta i en reconegueu l’autoria i la font.


EI5 ens apropem a l'obra de Gaudí - Betània Patmos\nDurant aquest curs els alumnes d'EI5 estem treballant l'obra d'Antoni Gaudí. Ens iniciem coneixent la seva figura com a autor per comprendre millor la seva obra. Però no hi ha millor manera d'aprendre i comprendre l'art que vivint-lo de prop. Per això, ens acostem a les obres més emblemàtiques de Barcelona per poder tocar, experimentar i gaudir de llocs de referència com el Park Güell o la Pedrera.\nAquestes sortides ens serveixen de motivació i inspiració per al nostre dia a dia, per a les nostres produccions com a petits artistes. A continuació us deixem un petit recull d'aquestes sortides i de l'escultura que hem fet a posteriori, inspirada en les xemeneies i badalots del terrat de la Pedrera.


Verso 1.6 d-4d, el primer Toyota amb un motor dièsel de BMW | ElMotordeGirona.cat\nDos anys després de firmar un acord amb el Grup BMW pel subministrament de motors dièsel, el Verso 1.6 D-4D serà el primer model de Toyota a muntar un motor proporcionat per BMW. Té una potència màxima de 112 CV i un parell de 270Nm entre 1.750 i 2.250 rpm.\nEl centre tècnic de Toyota Motor Europa amb seu a Bèlgica, va encapçalar el desenvolupament del Verso 1.6 D-4D, per garantir un encaix perfecte entre el motor i la caixa de canvis i els sistemes electrònics de Toyota, sense perdre gens del confort i del comportament dinàmic del Verso.\nS’han desenvolupat diversos components nous, des de suports per al motor fins a un volant de doble massa, un compartiment i engranatges nous per a la caixa de canvis i el sistema Stop & Start per millor encara més l’eficiència i reduir les emissions. La producció del Verso 1.6 D-4D començarà al gener de 2014 a la planta de Toyota a Turquia, l’única fàbrica de la gamma Verso a Europa.\nprevious Hyundai Intrado concept-car\nnext Audi presentarà una primícia mundial a la Fira Tecnològica CES


una finestra de bon temps: Un divendres de pont de Maig i dos excursions pel Solsonès.\nUn divendres de pont de Maig i dos excursions pel Solsonès.\nPont de Maig i cap al Solsonès, Dijous 2 de maig anem cap al Solsonès. Arribem a Sant Llorenç de Morunys, comprem pa i el mapa Alpina de la zona i cap al nostre primer objectiu, una excursió al Pedró del Quatre Batlles 2388m. Anem amb cotxe fins l'estació d'esquí del port del compte. Deixem la furgo a l'aparcament de al zona d'Estivella. Ens posem les botes i agafem la roba pel vent que fa i cap dalt seguint les indicacions del recorregut de raquetes de neu que hi ha marcat. Volem fer una volta circular per tots els cims més alts de la zona. El primer tram és per una pista que poc a poc guanya alçada i va direcció el Tossal de Estivella. La pista ens porta fins sota del primer cim i decidim pujar pel dret, una petita tartera, cap el cim del Tossal de l'Estivella 2337m, aquí ens adonem que fa molt de vent. Gaudim de les impressionants vistes de tot el Pirineu, Pedraforca, Montserrat... fa un dia assolellat tot i que és molt ventós, ens aturem darrera d'una petita caseta que hi ha prop del cim, per descansar i menjar alguna cosa. Després, anem per l'ampla carena cap el cim de la Tossa Pelada 2378m. Els desnivell no son gaire pronunciats i caminem pel mig de les instal·lacions de les pistes d'esquí. Pugem el segon cim, des d'on veiem el cim del Pedró. Sense fer gaire parada dalt, pel vent, anem cap el cim del Pedró i em pocs minuts ja som dalt del Pedró dels Quatre Batlles 2382m. Un cim molt arrodonit on ens refugiem sota un mur de pedres per descansar una estona.\nFem les fotos i seguim fent ruta circular. Baixem direcció el cim del vulturo i el coll de tancalaporta, on dinem sobre una catifa verda de gespa. Des del coll tornar a l'aparcament del sector de l'Estivella. Una excursió bonica i amb poc desnivell per descobrir la zona del port del compte que no havíem visitat mai.\nBaixem cap a Sant Llorenç de Morunys i anem a buscar el càmping de Morunys, després de descobrir la parcel·la i aparcar al furgo, decidim anar a fer una petita excursió que hi ha el llibre de camins equips i ferretes que hem portat. Anem a fer l'excursió del camí equipat al pont Cabradís. Anem amb la furgo fins els pobles de Sisquer i anem seguint la pista que esta marcada amb els retols del pont Cabradís, fins arribar a la minicetral al costat del riu de aigua valls. L'excursió transcórrer sempre per dreta del riu de Aigua de Valls fins el pont Cabradís. Tot el petit congost és un paratge molt bonic. El camí és fàcil, tot i alguns passo amb cadenes pels trams més relliscosos i una escala de fusta per superar un petit desplom. EL pont Cabradís es un punt natural sobre el riu que fa un petita cova de 20 metres per on circula l'aigua.\nNosaltres anem i tornem pel mateix camí tot i que existeix una ruta circular i variants que poden ser una bona alternativa per fer més llarga l'excursió. Així nosaltres desfem el camí ja que no tenim molt de temps. De tornada per la pista veiem un rapinyaire volant sobre els camps.\nFotos de l'excursió al Pedró:\nFotos del Pont Cabradís:


Campionat d'hivern blanc-i-blau | Futfem.cat\nLa Penya Blanc-Blava tanca una primera volta gairebé impecable en una jornada en què els quatre primers classificats no van fallar\nLa Penya Blanc-Blava s'ha convertit en el nou campió d'hivern de Preferent en completar una primera meitat de temporada que ha fregat la perfecció. Tot i tractar-se d'un títol simbòlic, aquesta distinció reconeix la gran tasca del conjunt de Rubén Álvarez, que aquest cap de setmana va arrodonir-ho golejant el Bonaire (0-6). Les blanc-i-blaves, que arribaven a la cita després d'encaixar la primera derrota del curs, no van tenir pietat d'un Bonaire que va encaixar la primera derrota després del relleu a la banqueta. Així doncs, l'equip de La Roca arriba a l'equador de la temporada sent el màxim aspirant a l'ascens, mentre que les terrassenques seguiran lluitant per sortir del fons de la taula i aconseguir la permanència.\nMeritòria també és la primera volta del Cerdanyola. Després d'imposar-se aquest diumenge al Fontsanta-Fatjó (1-3), les verd-i-blanques arriben a l'equador sent l'únic equip invicte de la categoria. Les noies de Toni Pascual, segones classificades a tres punts de la Penya, segueixen tenint l'ascens entre cella i cella. Les de Víctor Torrijos, per la seva part, són onzenes en l'estrena de les cornellanenques en la categoria.\nPallejà i Sant Pere s'han posicionat com les dues alternatives als equips vallesans. El conjunt de Xavi Barreda, que diumenge va vèncer el Sant Quirze de Besora (3-0), ocupa la tercera plaça, mostrant-se molt regular en aquestes primeres quinze jornades. "Nosaltres hem de fer la nostra feina i esperar que els resultats de la Penya Blanc-Blava i Cerdanyola ens permetin retallar distàncies", reconeix Barreda. La situació de les osonenques és un pèl més complicada, ja que els dotze punts aconseguits fins ara per les noies d'Eduard Carceller les situen en posicions de descens.\nLa sorpresa positiva de la categoria la protagonitza el Sant Pere, que aquest cap de setmana va adjudicar-se el derbi gironí davant el Parroquial Santa Eugènia (3-1). El conjunt de Joan Pont, quart classificat, s'ha reivindicat com la revelació de Preferent després de ser líder durant diverses jornades en la seva primera participació a la categoria de bronze. Destacable, també, és la trajectòria del Parroquial. Amb vint-i-sis punts, les de Jordi Campalans milloren notablement els cinc que tenien a aquestes alçades la temporada passada.\nSabadell i Pardinyes tanquen el primer tram de Lliga empatats amb vint-i-dos punts. Les arlequinades, que encara han de disputar el partit davant el Sant Pere, segueixen notant les nombroses absències que pateix l'equip de Carlos Arean. Dos punts és el bagatge de les vallesanes en els dos darrers partits, l'últim aconseguit aquest cap de setmana davant la Guineueta (1-1). Álvaro Rodríguez s'ha vist condicionat fins al moment per les baixes que va patir després del descens del conjunt de Nou Barris, el qual es troba en la dotzena posició.\nDesprés d'un inici complicat, el Pardinyes s'ha consolidat en la part mitjana de la taula gràcies, en part, a la darrera victòria davant un rival directe com el Tortosa-Ebre (4-6). Les de Dani Rodrigo van donar-li la volta a un partit que perdien en el descans per dos gols de diferència. D'altra banda, l'equip de Ximo Paredes assoleix els vint punts en la primera participació d'un equip de les Terres de l'Ebre a Preferent.\nEn el partit que enfrontava els dos últims classificats, el Santpedor es va fer amb els tres punts en imposar-se al Llerona (4-0). La victòria de les blaugranes les apropa a la permanència, mentre que els quatre punts sumats pel conjunt de les Franqueses posa les coses molt difícils per ensortir-se'n en el que resta de temporada.


Aquestes darreres setmanes, la Coordinadora Catalana de Fundacions ha organitzat diversos tallers sobre qüestions que afecten molt directament la nostra gestió diària. Concretament, dins d'aquest Curs de gestió de Fundacions hem tractat set matèries de rigorosa actualitat: "Nous avantatges fiscals introduïts a la Llei de Mecenatge", "protocols de prevenció de riscos penals de les persones jurídiques", "prevenció de blanqueig de capitals", " comptabilitat de les fundacions", "gestió directiva", "el patrimoni net" i "el micro-mecenatge".\nLa qualitat dels ponents, l'èxit de convocatòria i la receptivitat i activa participació dels directius presents han dut a la repetició de tots ells. El taller de mecenatge ha tingut cinc edicions; els de comptabilitat i i de gestió directiva tres; i tots els altres dos. En total, 19. I més de 400 assistents.\nPodem sentir-nos satisfets perquè això demostra que aquests tallers són útils. La complexitat de la normativa i la introducció de nous mecanismes de control i fiscalització de les fundacions exigien una clarificació a la que, sens dubte, aquests tallers hi contribueixen abastament.\nUna de les funcions de la Coordinadora és, precisament, la formació i l'assessorament als nostres associats. La nostra força és aquest treball en comú, fent xarxa, intercanviant experiències i compartint inquietuds.\nUs animem a participar en futures convocatòries.\nFUNDACIÓ EMI - MANRESA\nSeminari: "Republicanisme i Economia. Les bases materials de la Llibertat" a càrrec de Daniel Reventós, professor de la Facultat d'Economia i Empresa (UB)\nXerrada: "Estrès i salut"\nTaula rodona: "Retrat del vi i l'enoturisme"\nSeminari: "Republicanisme i Democràcia. El govern de la ciutadania" a càrrec de Josep Lluís Martí, professor de Filosofia del Dret (UPF)\nCursos 100% subvencionats per aturats\nFòrum social: "Generem economia per garantir drets" a càrrec de la Sra.Núria Marín, alcaldessa de l'Hospitalet de Llobregat\n3 Juny al 12 Juliol\n7 i 9 Juny\nSeminari a Madrid i Barcelona: "Marketing digital per a pymes. Com utilitzar internet per crèixer,enfortir-se i exportar"\n7 Juny al 19 Juliol\n2a edició del Taller de Mindfulness per a famílies amb infants amb discapacitat\nSeminari de Gestió Ambiental a Logroño: "Competitividad, energía y medio ambiente en el sector alimentario"\nEscola d'Estiu: Formació E-learning\nAgenda d'activitats del 23 al 29 maig\nConcert de la Liceu Big Band\nConcert: Gran Final dels Premis Extraordinaris del Conservatoi del Liceu\nEspectacle: "Los Intocables de la Comèdia. Monòlegs per CIPO"\nPresentació del Monogràfic de Qüestions de Vida Cristiana Nº254 : "Arquitectura i espiritualitat"\nPresentació del llibre "Recordar Cirici", en homenatge a Alexandre Cirici Pellicer\nNdP: "Som guanyadors dels VIII Premis Ciutat de Sant Boi"\nNdP entorn els darrers debats parlamentaris sobre educació\nNdP: "Renovació de la col·laboració amb la rehabilitació de la Sala Regina"\nNdP: "Sumeu-vos a la crida oberta escolanova21: aliança per un sistema educatiu avançat"\nNdP: "La professora Gloria Campoy ofereix una xerrada sobre refugiats a Mollet"\nNdP: "Seleccionen un projecte de la cooperativa Labaula SCCL per als premis FAD d'arquitectura"\nV Premis a treballs de recerca sobre bioètica en el Batxillerat\nSis beques d'investigació sobre bioètica valorades en 5.000 euros cadascuna d'elles\nXXV Premis Joan Maragall\nMemòria i balanç d'activitat 2015\nTorneig de Pàdel benèfic per a la infància amb pluridiscapacitat i les seves famílies


Primer curs de primària: 2012\nBON ANY !!! Una besada ben forta\nAquí teniu una bona col.lecció de contes...\nJa ho saps, pitja l'enllaç i comença...\nPer llegir una estoneta...\njoc: Memory de colors...t'atreveixes???\njoc: practicam les sumes...fàcil!!!\nEl meus llibres\nHa passat Nadal. Ara esperam els Reis d'Orient...segur que arriben ben carregats!!! Un bon conte dels Reis d'Orient...\njoc: contes infantils\nLes mestres de primer vos desitjam un Bon Nadal i un bon començament d'Any Nou!\nAvui ha vengut a la nostra escola El Patge Real. Sabem que és una festa pels nins i nines d'EI, per això noltros hem triat un representat de cada curs de 1r per donar-li el sobre amb la còpia de les nostres cartes... Els de 1rB ens hem colat i l'hem mirat des de l'escala...\nNadal a la nostra classe.....\nUna sessió d'informàtica....\nJa sabeu que els nins i nines de 1r cada quinzena fan una sessió d'informàtica en petits grups. Avui ha tocat a un grup de 1rC.\nEnguany la nostra escola felicita El Nadal amb un dibuix d'un alumne de 1r cicle. El jurat va decidir que la postal guanyadora del concurs d'aquest any era la d'en SIMÓ TORRES.\nEnhorabona per a ell , per tots els Finalistes i per a tots els participants!!!\nLa nostra escola s'ha vestit de verd!!!\nPer una escola pública i de qualitat...\nEls nins i nines de 1r també treballam a l'hortet de la nostra escola...\nCercant, cercant...mirau que he trobat!!!\nPer aquells que encara no teniu la carta dels Reis acabada...\nNombres, sumes i restes....\nPracticam tot allò que treballam a classe........Sort!!!\n-Dilluns, 17: Concert de Nadales del grup "Música nostra" al Consevatori.\n-Dimecres, 19: Concert de les nostres Nadales i entrega de notes. .\n-Dijous, 20: Entrega de feines del 1r trimestre i deures de vacances.\n-Divendres, 21: Acomiadament...\nImportant: Un Missatge del "Papa Noel"\nN'Àngela de 1r B ens ha contat que els seus pares han rebut una important noticia i que ho hem de comunicar a tots els nins i nines de l'escola... És per això que ho hem penjat al nostre bloc.\nJoc: Per Nadal: Cantam, recitam, jugam....\nEtiquetes de comentaris: Cançons, Jocs\nEntram al mes de desembre i començam a pensar... què demanarem als Reis??? per què no un llibre...\nEstudiam en KandinsKy!!!\nSegur que vos divertireu una estona recordant aquest video del nostre pintor......\nUna sessió de plàstica...\nTreballant en KandinsKy\nTancada per una escola millor!!!\nMirau els nostres mestres... Tancats per\ndemanar una escola pública millor!!!\nJa sabeu que avui molts de mestres, pares i nins ens hem tancat a les escoles de tot Mallorca per demanar als nostres governants una educació de qualitat per a tots...\nÉs important conéixer el nostre planeta, però més important és cuidar-lo....\nÉs per això que trobam que heu de mirar i escoltar aquest video... i ho comentarem a classe, Val?\nJclic. Joc d'en KandinsKy\nAquesta setmana hem començat a treballar un nou pintor, en KandinsKy. Una manera ben divertida de conèixer-lo és jugar amb la seva obra.... Qui s'anima?\nEn Simó de 1r B ens ha suggerit un bon llibre per aquesta sessió.\nEns va genial per a tot allò que aquest curs estudiam...\nAra que ja saps jugar al tangram que tens a casa, practica amb el que et proposa el bloc... sort!!!\nDisfrutau d'aquest video d'animals d'Àfrica que ens ha suggerit la mare de na Núria Martínez de 1r B.\nEsperam que et divertesquis amb...\nJoc de La Castanyera.\nJa ho saps, pitja i juga....\nExcursió a la granja-escola "Es Burotell"\nLes coques de trempó al Burotell...\nManifestació per una escola millor!!!\nPares,nins i mestres, tots pleglats a la manifestació\nper una escola pública de qualitat....\nEs Burotell (Calvià)\nDemà, dijous, ens anam d'excursió a la granja-escola "Es Burotell".\nPensau a venir ben preparats per la sortida.\nAl Burotell, apart de passar un dia plegats, gaudirem del animals de la granja i d'un dels tallers de cuina que ens prepararan els monitors.\nAquí teniu una petita mostra del que trobarem a la granja!!!\nEls mestres volem una escola millor!!!\nJugant amb en Joan Miró\nAssos,assos, assos... som uns Artistassos!!!\nAquesta potser la nostra cançó de la tardor. Vos agrada...?\nEls nins i nines de primer volem una escola pública de qualitat\nBon dia! Hem pensat que, ara que alguns ja sabeu llegir i altres estau a punt..., aprofitarem el nostre bloc per aconsellar-vos alguns llibres de lectura .\nPer començar vet aquí aquests dos: "La castanyada" i "El meu primer llibre de la castanyada" (ara que és temps de tardor...) Vos pareix bé?\nLlanterna de carabassa\nMirau quina llanterna de carabassa que ens ha fet la mare de n'Alba!!!\nAssaig de la cançó de Nadal...\nJa sabem que falta estona pel concert de Nadal, però els nins i nines de 1r B han cantat tan bé la cançó que els hem regalat aquesta gravació. Esperam que vos agradi...\nEls nins i nines de primer fent feina a la classe\nJ clic: Joan Miró i els seus colors\nVols jugar amb en Joan Miró i els seus colors? Pitja aquí i comença a jugar!!!\nOrana: L'aigua i Àfrica\nUns personatges misteriosos viuen en un univers inspirat en Àfrica...\nUna fantàstica història que ens ajudarà a l'hora d'estudiar la importància de l'aigua a Àfrica, la seva cultura i costums... Mil gràcies a la mare d'en Ferran de 1rB que ens ha fet arribar aquest preciós video.\nSi podeu, mirau aquest video. Molt adient per tot el que estudiam aquest curs :"El nostre món"\nMirau quina cançó hem trobat!!! Si vos agrada la podem cantar pleglats!!!\nzonaClic - activitats - El viatge d'una goteta d'aigua\nSi vols jugar una estoneta només has de pitjar aquest enllaç. SORT!!!\nTreballant en Joan Miró\nCom ja sabeu, a Plàstica treballam el nostre estimat pintor, Joan Miró.\nÉs per això que hem pensat que aquest simpàtic video de la seva obra vos pot agradar...\nHola a tots i a totes!!! Ja sabeu que el centre d'interès de la nostra escola és "VIATJANT ARREU DEL MÓN" i que el nostre cicle treballarà els cinc Continents, per això el nostre blog viatjarà sense aturar arreu dels oceans i dels continents... ens voleu acompanyar?\nEl divendres passat, dia 5 d'octubre, gaudirem d'una obra de teatre a l'escola, "La Flor Romanial".\nTant nins i nines com mestres poguerem passar una bona estona disfrutant dels diferents personatges d'aquesta rondalla.\nJa tenim el nostre blog!!!\nBenvinguts nins i nines, pares i mares, amics....al nostre blog de primer de primària!!!\nEns encantaria que fossiu els nostres seguidors!!!\nAqui teniu una cançoneta de les tres bessones...esperam que vos agradi...\nEls nins i nines de primer volem una escola públic...\nJclic. Joc d'en KandinsKy Aquesta setmana hem com...\nLes mestres de primer vos desitjam un Bon Nadal i ...


Borja de Riquer: “El termini de 18 mesos va ser un error. Això va per llarg" (Antoni Bassas)\nBorja de Riquer: “El termini de 18 mesos va ser un error. Això va per llarg"\nBorja de Riquer, catedràtic d’història contemporània, considera que ”l’agonia del sistema polític espanyol pot durar vuit anys” i creu que amb els partits de sempre "no hi ha una solució per a Catalunya. Amb els nous, potser sí”\n10 min. 16/04/2016 23:28\nBorja de Riquer (Barcelona, 1945) és catedràtic d'història contemporània a la Universitat Autònoma de Barcelona, on va començar a fer classes amb 24 anys. Ha comprovat la seva vida professional a comprovar si Espanya escolta i amb quin interès ho fa. La seva conclusió és que, després de dos segles proposant tota mena d'encaixos, els catalans no han aconseguit sentir-se "còmodes ni reconeguts". I d'aquí ve el pollastre. Acaba de recollir conferències i articles seus sobre el tema al llibre 'Anar de debò'. El mes que ve, De Riquer farà soroll: publicarà un llibre sobre Francesc Cambó, una figura que fa anys que l'ocupa i el fascina, tan intel·ligent, tan superb, tan ric. De Riquer s'ha passat sis mesos a l'Argentina ("fent de detectiu") per documentar la colossal fortuna que Cambó va fer amb la CHADE, la Compañía Hispano Americana de Electricidad. S'hi refereix a la part final de l'entrevista, en el vídeo adjunt.\nVostè parla de l’oportunitat perduda dels anys 80.\nSí, a la Constitució del 1978 hi havia una cosa fonamental, l’obligatorietat de les autonomies. I el PSOE de Felipe González, al poder des del 82 fins al 96, hauria hagut de difondre el discurs d’Espanya com a diversitat de pobles. Hauria sigut la manera de legitimar el canvi i la nova Constitució. El PSOE no va voler i va continuar amb el discurs de l’Espanya una, rescatant com a màxim Ortega y Gasset i Azaña. Recordi que als anys 70 el PSOE parlava de federalisme de debò i de drets d’autodeterminació, però se’n va oblidar i el seu discurs ja tenia poques diferències amb el de l’espanyolisme franquista. Per part catalana s’hauria d’haver pressionat per difondre també aquesta idea de la pluralitat per buscar complicitats i discutir l’“ España, nación de naciones ”. Però vam anar al peix al cove.\nEl PSOE tenia marge per fer-ho? La Constitució diu el que diu sobre la unitat, i el 23 de febrer del 81 hi va haver un cop d’estat.\nPrecisament el 23-F havia d’incentivar el canvi. El PSOE puja al poder després del 23-F, i gosa fer una reforma militar que deunidó. Per què va ser tan valent en la reforma militar i no en la reforma judicial? No la va fer i així estan les coses. ¿L’Espanya que anava cap al segle XXI havia de ser igual que l’Espanya eterna? No van gosar, perquè aquesta idea que no hi ha més nació que Espanya la porten al moll de l’os.\nJa sap la resposta tècnica, la Constitució va ser votada a Catalunya, també.\nLes Constitucions hi són per reformar-les, no pots convertir-les en un tòtem intocable. Hi va haver temes sensibles que van ser imposats pels poders fàctics. I això ho ha explicat en Jordi Solé Tura, i ho ha ratificat en Miquel Roca i Junyent: quan es va redactar l’article II, en Suárez estava reunit amb la junta de caps d’estat major. I va ser entre ells que van redactar el paperet. I la ponència constitucional ho va haver d’assumir. Parlem-ne clar: la Constitució va ser fruit d’una negociació, però amb imposicions innegociables. Els faltava la legitimitat democràtica i necessitaven pactar amb els demòcrates, però els demòcrates no podien imposar les regles del joc.\nQuines eren les condicions innegociables?\nPrimera, la monarquia. No se sotmet a plebiscit. S’imposa. Si no, no hi ha democràcia. Segona, no es demanen responsabilitats polítiques pel que ha passat des de la Guerra Civil. Per tant, cap militar, cap policia, cap funcionari podrà ser processat per haver torturat o assassinat. I tercer, la sobirania única espanyola. No es posa en discussió que un territori pugui emancipar-se.\nQuè ho fa que en la cultura política espanyola tampoc ara, amb l’excepció de Podem i Esquerra Unida, sigui possible el reconeixement efectiu de la plurinacionalitat?\nDe vegades pot semblar religiós. Hi ha gent que ha rebut una concepció d’una Espanya única, i això és inqüestionable. A mi m’ha arribat a dir un intel·lectual seriós de Madrid: “És que si Catalunya se separa d’Espanya és com si em tallessin un braç”. ¿No pots comprendre que jo tinc una identitat diferent? ¿Haig de ser espanyol perquè tu m’ho diguis? No els entra. Això és un problema de pura pràctica democràtica.\nVostè parla d’“anar de debò”. Què vol dir “anar de debò”?\nAquesta expressió és de Pere Corominas, del 1913, durant la campanya pro-Mancomunitat. L’hi va dir per carta a Prat de la Riba. Diu: “Ara és el moment d’anar de debò. Quan un poble s’aixeca, no amenaça, sinó que es mobilitza”. Ara hem d’anar de debò perquè ja s’han esgotat tots els altres camins. Els catalans hem estat dos segles fent projectes per a Catalunya i per a Espanya i el resultat ha quedat molt per sota de les expectatives i les necessitats catalanes. Aquest sistema no permetrà mai que es parli català ni al Senat ni al Congrés. Que després de tants anys de Constitució democràtica gairebé sigui un delicte parlar en català fora de Catalunya... És a dir, en quina mena de país som? I qui diu la llengua, diu el finançament. O les competències contínuament vulnerades. Repassem la llista del que s’ha carregat el TC...\nEstem carregats de raons, històricament.\nDavant d’això només hi ha dues possibilitats. Reconèixer que som febles, jugar de nou al peix al cove, a veure si queda algun peix per pescar, resignació a la subordinació. O dir que ja n’hi ha prou. I el més sorprenent és que no hi ha hagut cap contraoferta espanyola mínimament creïble. Que davant d’això la resposta dels polítics espanyols no sigui més que la repressió, més que dir “la llei no ho permet”... Quan hi ha un problema polític, es resol en termes polítics. I si hi ha una llei que dificulta la solució d’un problema polític, es canvia la llei, no es prohibeix el dret ciutadà. En un conflicte entre drets i legislació, això ja ve des de la Revolució Francesa, els drets estan per davant de les lleis. Perquè són els drets els que fan les lleis. Si no, les dones no tindrien vot, i existiria l’esclavitud. Els drets han fet reformar les lleis.\nResposta tècnica: sí, però han de ser tots els espanyols alhora que han de voler canviar la llei.\nNo necessàriament, perquè hi ha fórmules intermèdies. Fins i tot l’actual Constitució permetria no solament una consulta, sinó l’existència d’un règim especial per a Catalunya.\nEstem en un “empat desigual”?\nAixò pot durar bastant de temps. Serà un conflicte de desgast, a veure qui aguanta més, i dependrà de dues coses que ara ningú és capaç de preveure. Primer, la capacitat que tinguem a Catalunya de mantenir la unitat. I segon, com incideixi la descomposició de l’actual sistema polític. Perquè els partits governamentals espanyols, el PP i el PSOE, no estan per desmantellar fàcilment el sistema. Perquè en són els grans beneficiats. Intentaran que duri al màxim possible. Que el sistema està tocat, sí. Però l’agonia pot durar vuit anys.\nDe fet, l’abdicació va ser una operació quirúrgica, ràpida i, des d’aquest punt de vista, ben resolta, fins i tot amb una garantia posterior, que és el judici de la infanta Cristina, que és una manera d’afirmar que tothom és igual davant la llei.\nEl que em sorprèn és com s’ha sigut prou audaç per fer aquesta operació i no han sigut tan audaços en altres coses. Els partits governamentals són molt conservadors del poder que han tingut o que poden tenir. I llançar-se a l’aventura de canviar les coses és arriscar-se molt. Un canvi d’aquests o el protagonitzes tu o en pots ser la principal víctima. Si hi ha una reforma constitucional a fons, ¿qui et diu que el PP i el PSOE continuïn tenint la força que tenen ara? Saben perfectament que és factible que en tinguin menys, que fins i tot entrin en crisi interior i es fragmentin. Els mass media ja estan marcant molt la idea de conservar-ho. L’Íbex-35 juga molt a no remenar les coses, que ens podem fer mal. Si a Catalunya no s’aguanta, la partida està perduda. Per tant, cal reforçar molt l’element bàsic unitari, que és el dret a decidir.\n¿El termini de 18 mesos li sembla que és “anar de debò”?\nÉs un error posar aquests terminis. En una marató com aquesta... Des de la perspectiva d’un historiador, sé que, malauradament, va per llarg.\nEl 9-N aquella consulta del 2014 i el 27-S convertir unes eleccions del Parlament autonòmic en un plebiscit va ser “anar de debò”?\nEl 9-N, sí. Hi havia més de dos milions de catalans disposats a anar a votar en unes eleccions desafiant la legalitat espanyola. El 27-S, en la meva opinió, no s’hauria d’haver fet. Era millor esperar les eleccions espanyoles i presentar-s’hi amb unes candidatures unitàries, estil Solidaritat Catalana, i amb 25 o 30 diputats. Deunidó amb la panoràmica actual espanyola el que podia significar. No es va fer perquè els polítics, en la meva opinió, van posar els interessos de partit per davant dels globals.\n¿Com ha anat el diàleg amb la intel·lectualitat espanyola en aquests cinc anys d’independentisme a Catalunya?\nNo ha sigut fàcil, i cada vegada ho és menys. Em va sorprendre, i els ho he dit, que quan hi va haver la sentència del TC del 2010 la intel·lectualitat progressista madrilenya no hagués sortit a denunciar que allò convertia el TC en una tercera cambra i liquidava el projecte Maragall d’una Espanya plural. Ara se’n penedeixen, alguns. I després han estat a l’expectativa, sorpresos, amb unes interpretacions sovint simplificadores. Tot el que passava a Catalunya era una mena de conspiració entre el senyor Mas i el senyor Junqueras, en complicitat amb TV3, per intoxicar l’opinió pública catalana. ¿Tu creus que dos milions de persones estan intoxicats per uns bojos? Aquest diàleg, al final, s’ha acabat. El màxim que hem rebut és el manifest d’un federalisme insubstancial, que és el federalisme aquest del PSOE de la Declaració de Granada, que vulnera el principi fonamental del federalisme, que es basa en un pacte entre lliures i iguals. Si no ets lliure, no ets igual, i per tant no pots pactar. Per cedir sobirania, has de ser lliure. ¿Qui ha ofert als catalans ser lliures per decidir si volem estar en aquesta Espanya, amb una altra Espanya o en cap de les dues? Ningú.\nQuin paper creu que està cridat a jugar tot el moviment polític al voltant d’Ada Colau?\nAquesta nova esquerra, que no és només el grup d’Ada Colau, pot ser un element de regeneració del sistema polític tant català com espanyol, que està força corcat. Perquè aquesta nova esquerra, si veritablement creix, és l’única que pot crear unes condicions perquè es pugui negociar la qüestió catalana, abordar la crisi econòmica amb un tipus de política diferent i modificar tot allò que ha permès la corrupció, com per exemple un poder judicial podrit, etc. Tindrà prou força? Ja m’agradaria. Jo també crec que portarà anys. La descomposició del PP i el PSOE, que en aquest moment són els principals obstacles, serà cosa d’uns quants anys. I els catalans hem de pensar que amb els de sempre no hi ha una solució per a Catalunya. Amb els nous, potser sí.\nA verdict that threatens our liberties


Comença el cribratge massiu a Tàrrega amb llargues cues tot i la cita prèvia – Comarques de Ponent\nComença el cribratge massiu a Tàrrega amb llargues cues tot i la cita prèvia\nEl Departament de Salut du a terme aquest cap de setmana un cribratge massiu a Tàrrega amb l’objectiu de detectar casos asimptomàtics de Covid i tallar les cadenes de contagi. Tot i que els interessats en fer-se el test d’antígens havien de concertar cita prèvia, s’han registrat llargues cues a l’entrada de l’Espai MerCAT. Precisament amb la reserva prèvia, l’Ajuntament volia esglaonar l’accés al recinte. Fonts municipals han explicat que el cribratge ha començat amb més de 800 inscrits. Els interessats encara poden concertar cita prèvia fins avui a les 8 del vespre mitjançant el formulari habilitat a l’adreça web www.tarrega.cat/cribratge.\nPer dur a terme el cribratge a Tàrrega, Salut compta amb la col·laboració de voluntaris de Creu Roja Urgell.\nL’àmbit geogràfic de la convocatòria comprèn l’Àrea Bàsica de Salut de Tàrrega, que inclou diferents municipis. En aquest sentit, a causa de les restriccions de mobilitat fixades pel confinament municipal de cap de setmana, es prega que les persones procedents de localitats foranes duguin el certificat autoresponsable de desplaçament. Així mateix, es prega de no anar-hi acompanyat de persones menors de 16 anys. Els horaris del cribratge són de 9 del matí a 1 del migdia i de 3 a 7 de la tarda.


educació Archivos - La Torre de Barcelona\nTot i que per a molts llegir no és important ni serveix per ben bé res els països més capdavanters del món tenen un percentatge de lectors molt major que l’espanyol o el català. Llegir ...\nchat_bubble0 Comentaris visibility274 Views\nInternet ha revolucionat l’educació i ara els estudiants compten amb més recursos que mai. Però, a la vegada, mai no han tingut una distracció més important dels seus estudis. L’Informe Pisa, que avalua els coneixements ...\nAquest curs 2016-17 l’Escola BetàniaPatmos de Barcelona celebra el seu 75è aniversari. Des del 6 d’octubre de 1941, data d’obertura de l’Escola Betània al carrer Descartes de Barcelona, fins avui han passat moltes coses. L’any 1959 neix l’Escola Patmos; el 1975 ...\nS’estima que al voltant del 23% dels estudiants no universitaris fracassa en els estudis. És un fet especialment rellevant a Espanya, que se situa al capdavant de l’abandonament escolar a la Unió Europea, segons ha ...\nchat_bubble0 Comentaris visibility397 Views\nEl Govern ha aprovat la definició de les diferents competències digitals que han de tenir els Mestres i Professors catalans. Aquest treball és fruit del Projecte Interdepartamental de la Competència Digital Docent (PICDD), que té ...\nEl grup educatiu Blancafort, un centre educatiu que neix amb l’objectiu de fomentar l’educació des de fa més de 25 anys. La seva prioritat es adaptar-se a las necessitats del sistema educatiu i a l’administració més ...\nchat_bubble0 Comentaris visibility50 Views\nPortes obertes a Swiss EducationGroup\nA. Asensio 10 desembre, 2015\nConeixeu per dins el perquè del seu prestigi Swiss Education Group és un dels principals centres de formació hotelera de prestigi internacional,. En ell s’hi convina l’ensenyament acadèmic amb l’experiència pràctica. Durant aquest curs acadèmic podeu fer-hi una ...


El terceti és un joc de cartes\nEl joc del terceti\nDefinició del terceti\nEl terceti és un joc d'entreteniment on dues parelles de jugadors es disputen la victòria amb una baralla espanyola, de la qual s'han eliminat els vuits i els nous de cada coll. Guanya la parella que primer s'anoti tres cantons.\nEs tracta de jugar per matar el temps, com qualsevol altra joc. Però en el terceti s'usa la lògica, les deduccions, exigeix concentració i calcul mental ja el valor de les cartes és independent de llur puntuació.\nPerò l'essència del joc recau en la compenetració amb el company. L'ordre amb que es jugen les cartes té la finalitat d'assolir els 30 punts del cantó i per aixó és imprescindible parar esment tan a les cartes pròpies com a les del company.\nQuè és el terceti?\nPel que sabem, el terceti és un joc de mallorquins ja que el diccionari Català-Valencià-Balear d'Alcover-Moll te una entrada pel termes de 'terceti' i de 'politana' i la revista “L'Ignorància” va publicar el 1879 un poema del sen Tià d'Alaró en que apareix el joc del terceti.\nAquest joc era estès en molts d'indrets de Mallorca, però la seva pràctica va anar minvant fins a quedar reduïda a la localitat de Maria de la Salut on encara s'hi poden trobar un centenar de jugadors.\nPer tal d'evitar l'extinció del joc i promoure la seva difusió la revista 'Sa Plaça' va organitzar la primera trobada de tercetiers, un acte emmarcat dins la Diada de Mallorca del 2001. Posteriorment, el club d'escacs de Maria de la Salut i l'associació “com.fessio@maria.es” han seguit treballant en la divulgació:\nOrganització de tres trobades a Maria de la Salut.\nOrganització de dos campionats del món del terceti.\nPublicació de la normativa del joc i de la recerca efectuada.\nAplicació per la televisió digital interactiva.\nParticipació a la Diada a Cas Concos.\nParticipació a 'Idemtitats 2002' a Alcúdia.\nRealització d'un vídeo sobre el terceti i el seu entorn.\nOrganització de la conferència 'La televisió digital, els jocs i el terceti'.\nPresentació d'una ponència al primer congrés internacional de software lliure a l'educació.\nLes noves tecnologies introdueixen jocs amb suport multimèdia, amb imatges en moviment i sons, molt més atractius que les cartes. Aixó dificulta la propagació del joc. Les campanyes de divulgació han despertat l'interès pel joc de nous jugadors de diferents edats, sexes. Fins hi tot s'ha creat una penya a Barcelona. Malgrat tot el joc està en perill d'extinció.


febrer | 2017 | EL BLOG DE PRIMER\nPublicat el 28 de febrer de 2017 per MARIA DOT SAYOS\nAvui hem celebrat la festa de Carnaval a l’Institut Escola Marta Mata. Tots els alumnes d’infantil i de primària ens hem reunit al pati dels grans per fer una rua i ballar tota la tarda! VISCA EL CARNAVAL!\nEl matí del dijous llarder tots els alumnes de l’escola vam sortir d’excursió. Els alumnes d’educació infantil vam anar a donar un volt pel barri de l’escola i vam esmorzar entrepans de botifarra o truita al pati de primària. Va … Continua llegint →\nEl Rei Carnestoltes en va manar unes consignes que tothom havia de complir: anar amb pijama, portar la roba interior per fora, vestir-nos les nenes de nen i els nens de nena… Ha sigut molt divertit! Com que la setmana … Continua llegint →\nPublicat el 27 de febrer de 2017 per MARIA DOT SAYOS\nAquest matí hem rebut, amb tots els honors, el Rei Carnestoltes de Torelló. L’hem rebut ben pentinats. Ha estat molt content de veure’ns tant ben pentinats i ens ha donat les consignes d’aquesta setmana. També ens ha fet ballar i … Continua llegint →\nAquesta setmana hem fet tallers barrejant-nos amb els alumnes de P3 i de P5 per deixar el passadís ben decorat per Carnaval. Com que els nens i nenes d’educació infantil ens disfressarem d’animals hem fet un bosc entre tots. Ha … Continua llegint →\nEXPERIMENTEM: SEPARACIÓ DE MATERIALS\nAvui durant l’estona d’experimentació hem tingut molta feina. A les taures hi havia tot de materials barrejats i els hem separant amb l’ajuda de diversos estris: sedassos, escorredores, embuts, cinta adhesiva, imants, culleres…\nAquest curs ens han posat uns horts al pati d’educació infantil. N’hi ha un per cada classe i a l’hort dels perruquers ja hem començat a plantar. Primer hem remogut la terra per deixar entrar l’aire amb un aixadell i … Continua llegint →\nHem experimentat amb imants i hem vist que s’enganxen al ferro i entre ells també.\nEXPERIMENTEM AMB COSES FREDES I CALENTES\nAprofitant que estem observant coses de l’hivern i que hem vist que és l’estació més freda, a l’hora d’experimentació hem manipulat coses que són fredes i coses que són calentes. També hem fet pintura gelada i hem fet un quadre … Continua llegint →\nAvui hem sortit a veure els arbres del Pati. Hem vist que n’hi ha de diferents tipus i que la majoria d’ells estan pelats perquè durant la tardor els van caure les fulles. Alguns, però, encara tenen fulles. Uns tenen … Continua llegint →


Ajuntament de Vilassar de Dalt/El Museu estrena el documental 'Gent de barri, gent de poble' amb gran èxit de públic\n170 persones van assistir dissabte a l'estrena del documental 'Gent de barri, gent de poble, produït pel Museu Arxiu de Vilassar, dirigit per Enric Ortega i realitzat per David Naudín.\nLa pel·lícula és fruit de les entrevistes realitzades a persones dels barris de Can Salvet, la Galbanya i el Pi amb la voluntat de conservar la memòria de la creació i creixement d'aquests barris, a partir del projecte de recuperació de la memòria col·lectiva 'El museu als barris'.\nAixí, el que va començar com un projecte per parlar del creixement de Vilassar fora del nucli entre les dues rieres s'ha materialitzat en un petit retrat vital d'una generació que va arribar amb poc més que una maleta sobretot de la zona de Múrcia (Cehegín, Calasparra i Valentín) i que ha modelat el poble que Vilassar és ara.\nEl documental és un senzill homenatge a totes aquelles persones que vingudes d'arreu de l'estat van decidir fer arrels a Vilassar i malgrat haver de lluitar molt, van aconseguir el seu objectiu. Persones anònimes que van fer créixer els barris de Vilassar.


Maria Sayavera, alcaldessa d'Òdena: "Haurem de fer, segur, un pla de reactivament de les empreses d’Òdena que s’hagin vist afectades"\nMaria Sayavera, alcaldessa d’Òdena: “Haurem de fer, segur, un pla de reactivament de les empreses d’Òdena que s’hagin vist afectades”\nLa jove periodista Maria Sayavera governa l’Ajuntament d’Òdena amb una majoria còmoda, si bé no és absoluta, i cal raonar molt les coses amb l’oposició i especialment amb el regidor d’Òdena a Fons. Esquerra torna, ara sí per quatre anys, a liderar la representació institucional del poble, amb una alcaldessa obertament dialogant i molt integrada en la societat civil del poble. Aquests dies el tema recorrent del macropolígon de Can Morera ha passat en un pla tan allunyat que ni tan sols sembla haver estat mai motiu d’actualitat. Hi ha coses més importants a parlar, i a resoldre.\n“Som probablement el municipi més rural de la Conca, i hem notat una actitud molt responsable per part de tot el veïnat”, ens diu l’alcaldessa. “Fins i tot hem pogut donar una atenció personalitzada a totes aquelles persones que ho han necessitat. D’alguna manera també hem viscut el doble confinament amb una realitat una mica diferent a Igualada i Vilanova, que són municipis més grans. Tenim nuclis disseminats i masies aïllades, i ens hem trobat que algunes s’havien quedat fora de l’àmbit perimetral, per un tema de la pròpia organització dels punts de control. Ens hem trobat amb què s’havien d’atendre els veïns que es trobaven en ambdues situacions, fins i tot amb repartiment d’aliments o compres a domicili a aquells que estaven confinats. Hem intentat donar solucions a tots els escenaris amb què ens hem trobat”, diu, mentre atén trucades i videoconferències que la mantenen ocupada. No en va, també ha d’intentar ajudar molts alcaldes de la comarca, doncs és la Diputada Provincial de la comarca. Segur que tindrà més feina a partir d’ara.\nÉs conscient que tenim una situació complicada, la lluita contra el coronavirus és ara el maldecap, però en vindran d’altres, els que tenen a veure amb arribar a final de mes. “De moment el que hem fet és una anàlisi de la situació actual i d’allò que creiem que pot succeir en el futur. Hem estat en contacte amb empreses, comerços i restauradors del municipi per conèixer la seva problemàtica actual, del dia a dia, per ajudar-los a resoldre-la, però a la vegada ja hem reclamat a d’altres administracions que tenen més competències i recursos que un Ajuntament perquè, una vegada superem l’emergència sanitària, no ens oblidem de l’emergència econòmica que hi haurà. Haurem de fer, segur, un pla de reactivament de les empreses. Com a Ajuntament hem fet un pla de pagament de com a màxim 30 dies a tots els nostres proveïdors, però haurem de prendre més mesures, també en l’àmbit impositiu. De moment hem ajornat l’IBI i la taxa de residus, tant domèstics com comercials, però estudiarem quines altres mesures podem aplicar per afavorir a les empreses”.\nMaria Sayavera aplaudeix el consens d’aquests dies entre els alcaldes de la Conca, i això que amb el tema abans esmentat de Can Morera havia estat difícil, últimament… Diu que “fins ara s’havia aconseguit, però no sempre, aquesta unitat de treball a la Conca d’Òdena. Malgrat que haguem, és clar, de lamentar aquesta situació, és evident que si anem tots a l’una els resultats són més efectius. Sempre hem de consensuar les opinions, com hem fet fins ara, però és la línia que hem de mantenir. S’ha d’aprofitar l’embranzida i continuar treballant conjuntament, no només els quatre municipis que hem tingut el doble confinament, sinó tots els set de la Mancomunitat”.\nLa situació actual canviarà moltes coses. Els ajuntaments tenien uns projectes, unes il·lusions col·lectives que és possible que no siguin una realitat, de moment. L’alcaldessa ho té clar: “Evidentment. Potser ara encara és molt aviat per parlar-ne, però tenim molt clar que haurem de refer el nostre Pla d’Acció Municipal. Després de tot el que ha passat, segur que s’haurà de donar prioritat a d’altres projectes, i a d’altres àrees amb més caire social, i haurem de renunciar a coses que teníem en ment, i que no podrem tirar endavant. També dependrà molt de les subvencions de la Generalitat i la Diputació de Barcelona”.\nPrevious articleEl tren dels FGC torna demà divendres a ser de pagament\nNext article16 avis de la residència Pare Vilaseca d’Igualada moren per símptomes compatibles amb coronavirus


MOUSTACHE -CATALÀ. GURIDI;IGLESIAS, GRACIA. 9788494434334 Llibreria Al·lots\nMoustache és un gat presumit com a pocs. I curiós com tots els gats. però un dia la seva curiositat li va jugar una mala passada i li va cremar el que més volia: els seus bigotis. Sense pensar-s'ho dues vegades es va posar uns bigotis postissos però no e


El viacrucis dels professionals de l'educació per obtenir el certificat d'antecedents penals\nEl viacrucis dels professionals de l’educació per obtenir el certificat d’antecedents penals\nEls mestres novells fa dos dies que pateixen un autèntic viacrucis per aconseguir el certificat de penals, requisit necessari per apuntar-se a la borsa de treball d'Ensenyament\nEl Ministeri exigeix un certificat d’antecedents per delictes sexuals\n19.01.2016 - 13:14\nCues per aconseguir el certificat sobre antecedents penals / Imatge de TV3\nEl Departament d’Ensenyament va anunciat dimarts a la tarda que prorrogava el termini per presentar el certificat d’antecedents penals fins al 23 de març. Des que aquest dilluns es va obrir la borsa de treball per a docents interins, centenars de mestres han hagut de fer cua durant hores i hores per obtenir aquest certificat a la Gerència Territorial del Ministeri de Justícia que hi ha a Barcelona, l’única oficina de Catalunya on es pot fer aquest tràmit. Ensenyament donava així més marge de temps per aportar la documentació, tot i que els terminis d’inscripció a la borsa es mantenen. És a dir, que els docents segueixen tenint del 18 de gener al 8 de febrer per apuntar-se a la borsa de treball, amb la diferència que el certificat d’antecedents penals el poden aportar més endavant, fins al 23 de març. Aquest certificat és un requisit necessari per a tots els professionals de l’educació des que es va aprovar al mes de juliol la reforma de la llei de menors.\nEn els darrers dies, el Ministeri de Justícia s’ha pronunciat per assegurar que no és necessari presentar el certificat fins que es firma un contracte de treball, segons ha informat TV3, però Ensenyament ja ha sortit al pas per insistir que sí que demanaran els antecedents als qui s’apuntin a la borsa -amb el termini per a aportar-ho fins al 23 de març-. També ha informat el Ministeri que aquest document es pot obtenir en altres oficines com la delegació del Govern o els ajuntaments.\nEl que es pretén estalviar és el calvari de professionals de l’educació com la Caterina, una mestra que avui s’ha hagut de plantar a les 7 h a les portes de la Gerència Territorial del Ministeri. Quan ella ha arribat, ja hi havia una cua d’exactament 234 persones que, indignades, esperaven que a les 9 h obrís l’oficina per poder aconseguir el certificat d’antecedents penals. I no només mestres: monitors de lleure, treballadors i educadors socials, professionals de la salut… Tots ells porten des de fa mesos fent llargues cues davant aquestes oficines per obtenir el certificat. Però ha estat sobretot des d’aquest dilluns, que s’ha obert la borsa de treball d’Ensenyament, quan el temps d’espera s’ha disparat fins a 5 o 6 hores. Segons informava TV3, entre els que estaven fent cua n’hi havia que s’havien presentat a les 2 de la matinada.\n“En el meu cas encara sort que sóc de Barcelona, però i la gent que viu lluny?” es pregunta la Caterina. També n’hi ha hagut que s’han quedat sense número. Ella era la 234 d’una sèrie que arribava al 480. Per als que quedaven fora d’aquest número no hi havia tanda i se n’havien de tornar a casa.\nAquests tràmits no necessàriament s’han de fer de forma presencial, sinó que es poden sol·licitar per la via postal o per certificat digital. Ara bé, els mestres desconfiaven que per aquests canals el document d’antecedents penals els arribés a temps.\nSigui com sigui, els que s’han passat hores a les portes de la Gerència Territorial han explotat contra el Ministeri. Li retreuen que en ple segle XXI hagin hagut quasi d’acampar a les portes de l’Administració per aconseguir un document, en una imatge més pròpia d’un concert d’una estrella del pop que d’un col·lectiu de professionals que busca un lloc de treball.\nAlguns sindicats com CCOO, USTEC o UGT asseguren que ja havien avisat a Ensenyament que aquesta situació es podia produir. Manel Pulido, secretari general d’Educació de CCOO explica que és conscient que la responsabilitat és del Govern central i del Ministeri de Justícia, però diu de la Generalitat que “eren conscients des del juliol que això podia passar”. Al seu parer, haurien d’haver explorat solucions abans de trobar-se amb el problema.\nPer què el certificat d’antecedents penals?\nEl fet que s’hagi d’aportar el certificat d’antecedents penals és només una solució temporal decretada pel Ministeri de Justícia per complir amb la llei del menor. En realitat el que han d’acreditar els mestres és que no tenen antecedents només en casos de delictes sexuals. En un principi, la norma preveu la creació d’un Registre Central de Delinqüents Sexuals al qual podria accedir l’Administració per comprovar els antecedents dels professionals. El termini per crear aquest registre era de 6 mesos, exactament els que han passat fins ara des de l’aprovació de la llei el 28 de juliol passat. A la ineficient gestió burocràtica, doncs, s’hi ha de sumar una mala previsió en l’aplicació del calendari de la llei.\nA més, els sindicats s’han oposat a aquesta mesura temporal perquè atempta, asseguren, al dret a la intimitat dels professionals. “Estem d’acord amb el fet que s’hagi d’acreditar el certificat negatiu sobre delictes sexuals, però no sobre tots els antecedents”, lamenta Pulido. “El teu cap no té per què saber si fa uns quants anys vas cometre un error i vas conduir borratxo”, posa com a exemple Pulido.\nLa Caterina ha acabat sortint de l’oficina de la Gerència Territorial a les 11.05 h. Exactament cinc hores i cinc minuts de cua. Evidentment ha hagut de demanar festa a la feina, i aquesta tarda haurà de recuperar les hores perdudes.\nLlei de protecció del menor\nTota la informació actualitzada de l’obertura de la borsa docent – testwp\ndiarieducacio.cat: ” Els docents novells travessen un viacrucis per aconseguir el certificat d’antecedents penals” – testwp\nEl Ministeri exigirà a tots els professors un certificat… Exigeix a docents de la pública i la privada un…\nEls professors interins de secundària de llengua estrangera El Govern augmenta l'exigència per als docents de llengua estrangera…\nEnsenyament obre les llistes per a docents interins per… La primera fornada de graduats amb el Pla Bolonya podrà…\nUn grup de mestres interins protesta a la plaça Sant Jaume… Uns cinquanta docents interins i substituts es concentren per exigir…


Montse Sáez - - 8/3/2011\n- Entre el conseller de Benestar Social i Família, la secretària d’Estat d’Immigració i l’alcalde\nEl conseller de Benestar Social i Família, Josep Lluís Cleries; la secretària d’Estat d’Immigració i Emigració, Anna Terrón; i l’alcalde de Badalona, Jordi Serra, han signat avui un conveni de col·laboració que estableix les bases i els projectes d’actuació d’un Pla especial per reforçar la cohesió social i la convivència als barris amb un percentatge més alt de veïns d’origen estranger.\nEl Pla especial és una iniciativa de la Generalitat de Catalunya, a través del Departament de Benestar Social i Família; el Ministeri de Treball i Immigració; la Unió Europea i l’Ajuntament de Badalona; finançada a través del Fons europeu per a la integració. Enguany també es duu a terme a Terrassa, Salt, l’Hospitalet de Llobregat i el Vendrell amb una inversió total de 2,5 milions d’euros. En el cas de Badalona el pressupost és de 584.000 euros.\nEl Pla inclou el desenvolupament dels següents projectes a Badalona:\n1. Localització i seguiment de necessitats: un equip d’enquestadors i dinamitzadors visitaran i entrevistaran els veïns en situació de possible vulnerabilitat durant el primer semestre de 2011 per tal de detectar les principals necessitats i derivar les persones cap als serveis o equipaments més adequats.\n2. Servei de primera acollida: en virtut del previst a la Llei d’acollida, es desplegarà un servei de primera acollida coordinat entre les diverses administracions. L’objectiu és millorar les capacitats sociolaborals, incrementar l’autonomia personal i facilitar la interrelació amb la resta de la població.\n3. Acollida lingüística: a través del Consorci per a la Normalització Lingüística, es reforçarà l’oferta de cursos bàsics i inicials com a via essencial per a promoure la igualtat d’oportunitats i facilitar la mobilitat laboral.\n4. Coneixement de l’entorn: s’oferiran cursos de formació per afavorir la integració de les persones nouvingudes, perquè siguin més autònomes, es socialitzin amb la resta de la ciutadania, coneguin els drets i deures més importants, el model de societat d’acollida, les normes de civisme i els processos administratius més habituals, entre d’altres.\n5. Coneixement mutu entre cultures: s’oferiran activitats per a promoure l’intercanvi entre persones d’orígens diversos i que conviuen al mateix barri. Entre d’altres, jocs intergeneracionals, degustacions gastronòmiques, tertúlies sobre diversitat i activitats de convivència.\n6. Tallers de foment de la participació de les famílies a l’entorn educatiu: es realitzaran trobades als centres escolars d’ensenyament primari i secundari per facilitar l’apropament de les famílies al sistema educatiu, perquè coneguin l’oferta d’activitats extraescolars i de reforç educatiu. També se les invitarà a formar part de les AMPA i d’altres entitats del territori, com a motor d’integració i creixement personal de les famílies nouvingudes.\n7. Programa d’alfabetització: s’incrementa l’oferta de cursos d’alfabetització. És un pas previ imprescindible per a continuar una posterior formació que ha de permetre una major igualtat d’oportunitats.\n8. Promoció de la participació de persones immigrades en les entitats del barri: activitats de suport i dinamització de comunitats veïnals i establiment de xarxes d’entitats, així com d’una agenda d’activitats comunitàries.\n9. Plans educatius d’entorn: un dinamitzador cultural i un altre esportiu desenvoluparan activitats de reforç i de participació al lleure a les diferents zones d’actuació.\n10. Programa d’inserció laboral de joves i dones: aquest col·lectiu és prioritari dins el Pla de Badalona. Es pretén millorar i garantir les condicions d’accessibilitat i d’implicació dels destinataris com a mitjà bàsic per a la seva cohesió i incorporació social.\n11. Programa d’inserció segons les capacitats acadèmiques: es vol oferir una adequada consideració de les capacitats i possibilitats acadèmiques del col·lectiu prioritari, sense deixar de banda les persones adultes en general. S’estimularà l’accés a les xarxes d’incorporació, de formació i de convalidació de la seva titulació, segons cada cas.\nS’ha establert una zona d’actuació prioritària integrada pels barris de Llefià, la Salut, Artigues, Sant Crist i Sant Roc.\nA Badalona la població estrangera constitueix el 15,3% d’un total de 220.932 habitants, segons dades provisionals de padró a juliol de 2010. Al municipi resideixen persones de més d’un centenar de nacionalitats. Les més freqüents són la pakistanesa (2,8 %), la marroquina (2,6), la xinesa (1,8), l’equatoriana (1,3) i la boliviana (0,8).


Noves descobertes arqueològiques a la Basílica dels Sants Màrtirs Just i Pastor de Barcelona. | Postexcavatòrix\nNoves descobertes arqueològiques a la Basílica dels Sants Màrtirs Just i Pastor de Barcelona.\nRecull de publicacions al voltant de la troballa.\nPiscina Baptismal del s. VI. Fotografia: Irene Gibrat – Servei d’Arqueologia.\nLa troballa d’un baptisteri del segle VI confirma la importància de Barcino durant l’època visigòtica.\nLa basílica dels sants Just i Pastor sempre s’ha cregut que havia estat una catedral a l’època visigòtica, però no se’n tenia cap prova arqueològica. Ara la troballa d’un baptisteri a sota de la sagristia ha confirmat la importància d’un temple, que hauria estat la catedral dels catòlics al segle V, quan els arrians governaven la ciutat i feien culte a l’actual catedral.\nHi havia, per tant, dues catedrals a la Barcino visigòtica, un senyal de la importància de la ciutat durant aquella època. En aquest sentit, el mossèn Armand Puig ha subratllat que la troballa demostra que “heretges i no heretges, arrians i catòlics vivien en una harmonia notable” perquè, “si no, no hi ha manera d’explicar” que se’ls permetés.\nJa fa un any, els arqueòlegs van trobar, sota la basílica gòtica, restes d’un mur de l’època en què es va fundar l’antiga Barcino i una gran columna anterior a església gòtica. Ara, el baptisteri confirma la importància de les troballes.\nEl baptisteri, un element que els bisbes usaven només una vegada a l’any en la vigília de Pasqua, tenia forma de creu, probablement irregular i hauria estat cobert per una capa de pintura vermella, segons la directora de l’estudi, Júlia Bertran. De la relíquia se’n conserva un braç i part del segon, així com uns graons en la part interior del braç sencer que servien per baixar i pujar, segons ha explicat l’arqueòloga.\nSegons la responsable de les excavacions, amb l’església i el baptisteri “hi ha d’haver annexos, hi ha d’haver un palau per al bisbe… i bé, només acabem de començar. El que passa és que amb molt poqueta cosa hem fet molt. Els resultats són molt bons però només acabem de començar”.\nEncara es desconeix el temps que duraran les recerques arqueològiques i si el lloc podrà visitar-se quan s’acabin.\nOne comment on “Noves descobertes arqueològiques a la Basílica dels Sants Màrtirs Just i Pastor de Barcelona.”\nRetroenllaç: Continuen les descobertes a la basílica dels Sants Just i Pastor de Barcelona. | Postexcavatòrix\nThis entry was posted on 17 gener 2013 by Oriol Fort in arqueologia, notícia, patrimoni and tagged Ajuntament de Barcelona, arrianisme, Barcelona, Basílica dels Sants Just i Pastor, catedral, catolicisme, cultes cristians, Júlia Beltrán de Heredia, mossèn armand puig, piscina baptismal, telenotícies.cat, Tribuna d'Arqueologia (blog), visigots.


Preguntes i propostes de recerca | agroecologiaEscolar\nPreguntes i propostes de recerca\nPer fer recerca sempre hi ha temps! I de preguntes i propostes en tenim moltes, aquí escrivim unes quantes per si estàs pensant en fer recerca en Agroecologia Escolar.\nQuins actors de la comunitat poden col·laborar amb l’escola i com veuen l’agroecologia escolar? Com és aquesta “família de l’eco-alimentació”? Lucie Sauvé i el seu equip han realitzat una recerca a partir d’una pregunta similar al Québec. Aquí tenim el context del programa Alimentem Collserola, ideal per replicar aquí la recerca. Per qui tingui ganes de treballar amb les diferents idees d’educació ambiental.\nEls grups de consum ecològic, o cooperatives, no solen tenir organitzat un programa d’educació ambiental, tot i que seria molt important per la quantitat de famílies amb nens i nenes que participen d’aquestes iniciatives. A Sant Cugat hi ha el Cabàs, la Civada, el Senglar, l’hort a Casa…\nQuins coneixements i pràctiques tradicionals existeixen a l’entorn que puguin ser reconegudes i valoritzades a l’escola? A Sant Cugat, la Berta Claramunt i la Lorena Navarro, amb l’ajut de la Laura Calvet, han començat a preguntar-s’ho, i cal preguntar-se també quines dinàmiques permetrien aquest treball educatiu amb l’epistemologia tradicional.\nEstà ben dimensionada l’espiral de l’escola Pi d’en Xandri?\nCom aprèn un grup d’alumnes en una recerca biològica sobre l’espiral de medicinals, en contacte amb la residència Sant Salvador?\nPodem comparar el llenguatge tradicional amb el científic a través, per exemple, del cultiu de la milpa (associació de blat de moro, fríjol i carbassa)?\nEnriquir dimensions: la ciència, la tecnologia i la social són les dimensions més fàcils de connectar amb el currículum. Com es pot ampliar i enriquir la dimensió ecològica de l’hort escolar? ¿Es pot treballar amb l’ornitologia, la botànica, la micologia, l’edafologia? El Darío del Campo ha començat a pensar-hi.\nCom pot la tecnologia entrar als centres escolars orientada ambientalment i social? És el moviment de l’STEM una oportunitat? Pot estar orientat ambientalment i social?\nQuina és la realitat actual de la figura d’educador/a agroambiental? qui fa què i amb quines perspectives? Procurarem posar fil a l’agulla amb la Red de Universidades Cultivadas. A Sant Cugat hi ha un bon grup i s’han fet ja recerques sobre aquesta figura, que es poden continuar.\nEnriquir els àmbits del sistema alimentari escolar.\nA més de l’hort, a l’àmbit de la producció pot haver també granges escolars. Quina granja escolar pot ser útil dins l’àmbit productiu de l’agroecologia escolar? el Pau Cardoner ha començat a donar-li voltes…\nCom s’ha desenvolupat a Sant Cugat el projecte “llavors”, després de la proposta feta per ESLV? La Berta ha fet una proposta perquè les històries pageses arribin als centres amb les llavors, i ara l’Ariadna l’ha aplicat a dos cursos de petits/es. També està pendent que arribi de forma clara l’epistemologia tradicional/indígena al costat de la científica.\nL’àmbit de la transformació de l’aliment:\nEn els cursos passats, amb VSF-Justícia Alimentària Global, s’han començat a fer experiències a secundària tipus màster xef i de l’estil. El cert és que motiven molt l’alumnat: el repte d’haver de fer un plat amb ingredients ecològics i de proximitat mobilitza molt. Per què no pensar en estructurar aquestes experiències en format d’unitat didàctica, o fer una recerca sobre què és el que s’aprèn?\nL’àmbit de l’intercanvi, que inclou la comercialització dels productes:\nQuin projecte de comercialització de productes a través de botigues de Sant Cugat es podria fer?\nL’àmbit del consum:\nAra està començant una segona fase de l’agroecologia escolar amb la incorporació de l’àmbit del consum. Però quina mena de projectes educatius són possibles, tenint en compte que hi ha actors que no són tan determinants en l’àmbit productiu, com les AMPA o el personal de cuina? La Carla i l’Anna ho treballen.\nCom es treballen els residus, l’energia, l’aigua (els vectors ambientals clàssics) als projectes d’hort escolar ecològic? El primer grup d’ApS de la UB (assignatura Desenvolupament Sostenible) va fer una proposta de treball amb el compostatge.\nEs podria fer una transposició didàctica del Metabolisme Social, un concepte propi de l’ecologia política i les ciències ambientals? La Berta Castellà va començar a pensar-hi i el segon grup d’ApS de la UB (assignatura Desenvolupament Sostenible) ha continuat i ha preparat una eina per caracteritzar els sistemes alimentaris escolars dels centres. Aquí una caracterització del sistema alimentari de l’escola La Floresta.\nQuines metodologies de recerca ens permeten investigar amb la perspectiva de l’alumnat? La Carla ha fet una recerca en la que inclou entrevistes a alumnat, cosa no fàcil de fer.\nAmb el moviment Fashion Revolution, i concretament amb un jove tèxtil de Sant Cugat, l’Iñigo de Tulku ens sorgeix l’oportunitat d’iniciar un plantejament educatiu sobre el tèxtil (la moda és un tema central en la sostenibilitat i la justícia) en el que, igual que en l’agroecologia escolar, l’alumne sigui central i pensem com el centre escolar és un àmbit d’intervenció, de transformació. Per exemple, oi que els uniformes escolars/xandalls o les samarretes que es venen per recollir diners o pel que sigui, actualment no són cap debat de l’alumnat per decidir en base a criteris de sostenibilitat i justícia? oi que no és cap projecte educatiu? seria bo que ho fos! Amb aquesta gent jove tèxtil podem fer unes pràctiques i TFGs ben interessants des de ciències ambientals.\nLa Berta afegeix: “M’estava mirant aquest web i se m’ha passat pel cap la idea de si seria possible que Sant Cugat també en formés part… Igual si te pareix algun estudiant en pràctiques o algun treball de recerca que vulgui fer una proposta no estaria malament, no? jeje. Igual que allò de Sant Cugat lliure de transgènics però una miqueta més complicat… jeje: http://www.ciudadesagroecologicas.eu/“.\nCrida a la recerca i l’acció educatives en agroecologia escolar\nDes de l’Ajuntament de Sant Cugat i el grup Gresc@ de la UAB us fem una crida a que desenvolupeu treballs en aquest camp. La participació de l’alumnat en la transformació social i ambiental té l’oportunitat, en el sistema alimentari escolar, de ser significativa. Transformar el sistema alimentari escolar en base a criteris socials i ambientals no és gens fàcil, i pot ser un procés educatiu molt interessant. La UB està fent molta feina en els darrers anys!\nEs tracta d’un camp molt ampli, de manera que, sent pràctics, es pot enfocar el tema des d’una diversitat enorme de plantejaments i de realitats tant docents com investigadores. Ens tindreu al costat!


Iekibastuz - Viquipèdia, l'enciclopèdia lliure\n51° 43′ 47″ N, 75° 19′ 36″ E / 51.72978°N,75.32658°E / 51.72978; 75.32658Coord.: 51° 43′ 47″ N, 75° 19′ 36″ E / 51.72978°N,75.32658°E / 51.72978; 75.32658\nRegió província de Pavlodar\nEkibastuz (kazakh: Екібастұз) és una ciutat de la província de Pavlodar, al nord-est del Kazakhstan. Té una població de 127.200 habitants (cens del 1999). És servida per l'Aeroport d'Ekibastuz.\nLa història de Iekibastuz comença al segle XIX, quan Kosim Pxembàiev, un kazakh nadiu que fou contractat per comerciants russos per a obtenir recursos minerals a la regió, es trobà un jaciment de carbó al sud-est de Pavlodar. Marcà el lloc amb dues grans piles de sal. Aquesta marca donà nom al lloc: iekibastuz significa 'dues piles de sal' en kazakh. L'exploració comercial de la mina començà poc després. La mina fou posteriorment venuda para un comerciant rus anomenat Urquart. El ferrocarril fou construït i el llogarret de Iekibastuz fou establert el 1899.\nLa Revolució Russa del 1917 així com les dues guerres mundials desviaren l'atenció de l'estat de l'exploració de la mina. El llogarret estava totalment desert. Mentrestant, el 1948, un primer equip de 50 persones inicià la construcció de la futura ciutat. Els límits de la futura mina de carbó a cel obert també foren marcats en aquella època.\nDesembre del 1954 fou un període important per a Iekibastuz, car les primeres càrregues de carbó foren transportades pel tren. En aquell moment començà el desenvolupament industrial de Iekibastuz. El 1995 s'arribà a un milió de tones de carbó produïdes.\nLa condició de ciutat fou atorgada a Iekibastuz el 12 de juliol del 1957 per un decret del Politburó de la República Socialista Soviètica del Kazakhstan. En aquell moment, la població de Iekibastuz era d'aproximadament 25.000 habitants. Avui en dia, la població és d'aproximadament 141.000 habitants.\nProp de Iekibastuz hi ha dues centrals termoelèctriques alimentades amb carbó: la GRES-1, amb una capacitat instal·lada de 4.000 MW, i la GRES-2, amb una capacitat instal·lada de 1.000 MW. La GRES-2 té la xemeneia més alta del món, amb una altitud de 419,7 metres.\nLa construcció de GRES-2 formava part d'un programa per al desenvolupament de les mines de Iekibastuz, preveient la construcció de quatre centrals termoelèctriques, cadascuna de 4.000 MW (8 unitats x 500 MW). Entre el 1991 i el 1993 tan sols s'inauguraren les unitats 1 i 2. La construcció de la unitat 3 fou iniciada el 1990 però interrompuda posteriorment.\nDe Iekibastuz fins a Kokxetau corre una línia de transmissió dissenyada per a la transmissió d'una tensió de 1.150 kV, la línia de transmissió Iekibastuz-Kokxetau.\nActualment, Iekibastuz és la major mina de carbó a cel obert i una de les regions amb millors perspectives d'extracció de carbó del món. Conté més de 13.000 milions de tones de carbó en una àrea de 62 km². En altres paraules, hi ha 74 milions de tones de carbó per quilòmetre quadrat.\nLa xemeneia de la central d'energia GRES-2, a Iekibastuz, és la més alta del món.\nIekibastuz fou també el lloc on s'instal·là un gran camp de treballs forçats del sistema de gulags, mantinguts per la Unió Soviètica des de la dècada del 1920 fins a la del 1950. Aleksandr Soljenitsin hi estigué condemnat.\n↑ Comparació de les 25 xemeneies més altes del món\nObtingut de «https://ca.wikipedia.org/w/index.php?title=Iekibastuz&oldid=27108130»\nLa pàgina va ser modificada per darrera vegada el 4 maig 2021 a les 22:07.


Morir a Ravensbrück – rosa d'ibur: versos i vida\n16 Març 2021 16 Març 2021\nal nord  fum, vers el sud cendres.\nPoema fet cançó per Marina Rosell\nAl preciós espectacle “Roig” de Mònica Lucchetti, Carles Beltran i Tànit Navarro -equilibri entre literatura, música i cançó i interpretat extraordinàriament- he sentit aquest poema de Montserrat Roig (potser l’únic que va fer?) que Marina Rossell li va demanar i va incloure en els discos “Bruixes i maduixes” (1980) i “Cançons de la resistència” (2015?).\n“Una cançó nascuda del llibre Els catalans als camps nazis de Montserrat Roig que recorda com Carme Bartolí, pagesa del Pirineu, va morir en aquest camp de concentració nazi consolada per la lleidatana Coloma Serés, que arriscant la seva vida la va ajudar a morir entre els seus braços. “Li vaig insistir [a Montserrat Roig] perquè em fes un poema, i ella, que de poemes no en feia, em va deixar aquests mots”, recorda [Marina] Rossell. Va ser amb la recuperació de Morir a Ravensbrück que es va començar a perfilar Cançons de la resistència: “Un disc fet –diu Rossell– perquè no oblidem, començant per mi mateixa, el dolor que comporta una guerra.”\nEm sap greu no poder posar la versió que en fa Tànit Navarro -tan delicada- però no l’he trobat a la xarxa. Comparteixo una de les versions més sòbria de Marina Rossell.\n“Montserrat Roig” al web Viu la poesia\n“Cançons per no oblidar” de Guillem Vidal al Punt Avui\nPublicat a poemesEtiquetat Carles Beltran, Mònica Lucchetti, Montserrat Roig, Tànit NavarroPer rosa d'ibur\n← Aula Brecht\nno em despulleu →


La seva carrera artística i professional l'ha dut per camins molt diversos: de fagotista simfònic a professor de música a l'escola secundària, passant per la traducció oral i escrita especialitzada en musicologia. Compartir i donar a conèixer la música és per a ell una prioritat vital i l'autèntic motor d'aquesta trajectòria.\nEn l'àmbit acadèmic, ha estat professor d’Història de la Música al Conservatori Superior del Liceu de Barcelona, on ha impartit igualment Pedagogia i Teoria de la Interpretació. També ha estat professor convidat del Conservatori Superior de Palma de Mallorca entre els cursos 2007 i 2009, i entre 2000 i 2010 fou sol•licitat anualment per realitzar cursos d'audició a la Facultat d’Educació de la Universitat de Vigo. Així mateix ha impartit seminaris i cursos d'extensió universitària als Conservatoris de Maó i Girona, i les Universitats de Barcelona (Central i Autònoma), Girona, Vic, Oviedo, Santiago, Burgos i Cantàbria. També fou coordinador del Curs internacional d'interpretació amb criteris històrics que fins l'estiu del 2012 convocava el Festival de Música i Dansa de Granada.


Viaranys: Talaia d'Alcúdia, per l'aresta de llebeig\nTalaia d'Alcúdia, per l'aresta de llebeig\nEl cap del Pinar és la frontera natural entre les badies d’Alcúdia i de Pollença. Una llengua de terra que s’estén cap a la mar i que té en la talaia d’Alcúdia o de la Victòria (446m) la seva elevació més important. (Enric Borràs)\nInici: en l'aparcament de la Ermita de la Victòria, al qual hi arribem per la carretera que comunica Alcúdia i el Mal Pas.\n(WP-01) Ermita de la Victòria - 0,0 km - 0 minuts - 132 m d'altitud.\nA les 8:20 h iniciem la caminada per la pista forestal que en sentit ascendent ens acosta en poc temps al sender que es desvia a l’esquerra per anar al mirador de ses Tres Creus (Indret on, segons la tradició, un pastor trobà la Mare de Déu, devers l'any 1300).\nContinuem pujant per aquest ample sender i, després de franquejar una barrera, el camí pren un fort pendent enmig d'un frondós pinar amb presència de garballons (Chamaerops humilli), la única palmera autòctona d'Europa. Un xic més amunt i després d'una corba a la dreta, obviem el sender que puja fins a la Penya Roja. Continuem una llarga tirada que ens mena al Pla de sa Talaia (321 m), on s'acaba la pista.\nAquí arranca un tirany que ens acosta a la base del cingle. Llavors puja dibuixant un seguit de giragonses, fins assolir el pas de s'Aritja, una obertura artificial a la roca que ens permet passar a l'altre costat de la carena. Des d'aquí, iniciem la darrera pujada cap al cim, deixant de banda una mica abans d'arribar-hi, el camí que baixa al Coll Baix.\n(WP-02) Talaia d'Alcúdia - 2,4 km - 1 hora i 10 minuts - 442 m d'altitud.\nEn el cim es troba el basament circular d’una antiga torre del segle XVI i un poc més avall dues casetes.\nDesprés de gaudir de la vista i fer un mos [25'], baixem del cim pel cantó oposat per on hem pujat (sud-oest). Tot d'una superem, amb una desgrimpada, un important graó rocós, des del lateral esquerra. Continuem el descens per damunt el llom de l'ampla carena seguint les fites direcció sud-oest. És una baixada fascinant, relativament còmode, neta de vegetació i amb magnífiques vistes a ambdós costats de la carena.\nA poc a poc, la carena va prenent orientació sud i la vegetació es fa més present. Un xic més endavant, trobem un tirany que ens mena damunt el coll de na Benet o des ses Fontanelles.\nColl de na Benet\n(WP-03) Coll de na Benet - 3,8 km - 2 hores i 30 minuts - 163 m d'altitud.\nEl coll està envoltat d'ullastres de gran mida, masses de càrritx i un bon nombre de lletreres.\nVoltem a la dreta pel camí de les Fontanelles en direcció al campament de la Victòria (nord-oest). Més avall travessem el jaç del torrentó i minuts més tard, localitzem a l’esquerra, ses Fontanelles Fondes.\nSes Fontanelles Fondes\n(WP-04) Ses Fontanelles Fondes - 4,4 km - 2 hores i 55 minuts - 94 m d'altitud.\nUn cocó semi artificial, gairebé sempre ple d’aigua.\nContinuem el tirany sense cap dificultat de seguiment, fins que finalitza al costat d’un gorg artificial, dit el cocó d’en Teler.\nCocó d'en Taler\n(WP-05) Cocó - 4,9 km - 3 hores i 10 minuts - 65 m d'altitud.\nLa ruta continua per una ampla pista de terra. Un poc més endavant, travessa el torrent i pren direcció cap al nord, fins trobar una cruïlla de camins, després d'un dipòsit modern de lluita contra els incendis.\n(WP-06) Cruïlla - 5,9 km - 3 hores i 20 minuts - 49 m d'altitud.\nDeixem el camí de l'esquerra que ens menaria a la carretera passant pel campament de la Victòria i prenem el camí de la dreta, direcció a l'ermita.\nEl camí gairebé planeja per la contrada anomenada es Codolar, fins trobar una cruïlla, on seguim pel ramal de la dreta. Travessem el jaç del torrent de l’Aladernar i remuntem en fort pendent, fins tornar a l'aparcament de l'ermita. (Aquest darrer tram és curt però intents).\n(WP-01) Ermita de la Victòria - 7,3 km - 3 hores i 58 minuts - 132 m d'altitud.\nA les 12:18 h donem per finalitzada l'excursió.\nInici/ Final: Ermita de la Victòria (Alcúdia).\nAlçada mínima - màxima: 47 - 442 metres\nTemps efectiu sense parades: 2 hores i 44 minuts (Total: 3 hores i 58 minuts)\nExcursió realitzada el dia: 13 d'octubre de 2021\nComponents del grup: Pere, Jan, Joan R., Sebastià Ll., Miquel, Margarita, Sebastià E., Tolo, Magdalena, Andreu i Josep.\nCartografia: Mapa Mallorca Nord. Editorial Alpina (Escala: 1:25.000)\nObservacions: Camins de carro, tiranys de muntanya. La baixada per la carena és fora camí.\nReferències: Tomàs Vibot, La Talia d'Alcúdia, per l'aresta de llebeig.\nPublicat per Josep Ferrer i Nos a 14:11\nUna volta curta però intensa per una zona preciosa. Les panoràmiques des del cim i mentre vaig baixant son realment fantàstiques. Tot plegat una publicació perfecte. També veig que sou un grup nombrós. Enhorabona amíc.\n9 de desembre de 2021, a les 8:35\nAixí és, per a mi el més atractiu d'aquest itinerari és la baixada del cim per la cresta de llebeig, bastant còmode, neta de vegetació i amb magnífiques vistes a ambdós costats.\nSi el grup de les caminades "entre setmana" es fa gran.\n9 de desembre de 2021, a les 17:47\nMoleta de Binifaldó i volta al puig de ses Covasses\nLes Pedrisses (Clot de Déu) pel coll Llarg